**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest pacijentu o operacijskom postupku**

**OBJAŠNJENJE I PISMENI PRISTANAK PACIJENTA NA OPERACIJSKO LIJEČENJE -**

**DUPUYTRENOVA KONTRAKTURA**

1. **DIJAGNOZA I ZAHVAT**

Dupuytrenova kontrakura ili fibromatoza dlana je progresivna bolest palmarne fascije sa fiksacijskim deformitetima prstiju. Izvodi se parcijalna (djelomična) fasciektomija.

1. **ANESTEZIJA**

Zahvat se izvodi u lokalnoj anesteziji ili nekom perifernom bloku, te u beskrvavom polju.

1. **KONTRAINDIKACIJA ZA IZVOĐENJE ZAHVATA**

Ovaj operativni postupak ne smije se izvesti u slučaju:

• prethodne dokazane alergijske reakcije na lokalni anestetik

• infekcije kože na mjestu operacije

• relativna kontraindikacija je uzimanje lijekova za cirkulaciju ili razrjeđivanje krvi, koji mogu mogu dovesti do jačega krvarenja. Potrebno je ranije obavijestiti liječnika, da se dobiju upute kako se pripremiti za operacijski zahvat.

1. **RIZICI/KOMPLIKACIJE ZAHVATA**

• bolnost rane

• ozljeda neuro-vaskularnoga snopa ( živca ili krvne žile) koji dovodi do gubitka osjeta ili vaskularizacije

• nekroza kože

• krvarenja (kod osoba sklonih krvarenju ili u onih koji uzimaju lijekove za razrjeđivanje krvi)

• infekcije kirurške rane u 1 -5% bolesnika (češće kod dijabetičara i osoba koje uzimaju imunosupresivne lijekove)

• sporo zarastanja

1. **MOGUĆE ZAMJENE ZA PREPORUČENI ZAHVAT**

Kirurška terapija je metoda izbora u liječenju uznapredovalih oblika.

Fasciotomija – presjecanje zadebljane fascije (ovojnice) te može biti zatvorena ili otvorena.

Perkutana fasciotomija iglom – minimalno invazivni zahvat te se ubodom igle, kroz kožu presijeca fascija.

Fasciektomija djelomična ( ekscizija zadebljane fascije) ili potpuna( ekscizija cijele palmarne fascije , uključujući i zdravi dio).

Dermofasciektomija – odstranjenje fascije i zahvaćene kože.

Amputacija – kod kontrakture zglobova više od 90°.

1. **OPIS ZAHVATA**

Sam zahvat traje 30 minuta do 2 sata, ovisno o lokalnom statusu.

Nakon pranja i sterilnoga pokrivanja operacijskoga polja, u operacijsko polje se aplicira lokalni anestetik. Ponekada se stavi kontaktni dren koji se vadi nakon 24 sata. Defekt kože se povremeno zbrine nekim plastično- rekonstrukcijskim zahvatom ili se rana ostavi da sekundarno cijeli.

Nakon zahvata pacijent se otpušta na daljnje kućno liječenje. Na ruci se nosi zavoj te se šavi vade nakon 10-14 dana. Sa fizikalnom terapijom se počne nakon vađenja šavi ili zarastanja rane.

1. **IZJAVA PACIJENTA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika.

Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom. Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obaviještenosti, prihvaćam postupak.

Ime i prezime pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Potpis liječnika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_